Xogos Olímpicos de 2024

Os **Xogos Olímpicos de 2024** (en francés: *Jeux Olympiques de 2024*), oficialmente os **Xogos da XXXIII Olimpíada** (en francés: *Jeux de la XXXIIIe Olympiade*) e tamén coñecidos como **París 2024**, son un evento multideportivo internacional que se celebrará do 26 de xullo ao 11 de agosto de 2024 con París como a súa principal cidade anfitrioa, xunto con outras 16 cidades repartidas pola Francia metropolitana e outra no territorio francés de ultramar de Tahití como subsedes.

París foi galardoado cos Xogos na 131ª Sesión do Comité Olímpico Internacional (COI) en Lima, Perú, o 13 de setembro de 2017. Debido ás múltiples candidaturas retiradas, que deixaron só París e aos Ánxeles en liza, o COI aprobou un proceso para conceder simultaneamente a organización do evento 2024 e 2028. Despois de acoller anteriormente os Xogos Olímpicos de 1900 e 1924, París converterase na segunda cidade en acoller os Xogos Olímpicos de verán tres veces despois de Londres (1908, 1948 e 2012). Estes Xogos marcarán o centenario dos Xogos de París de 1924, os sextos Xogos Olímpicos organizados por Francia (tres de verán e tres de inverno) e os primeiros Xogos Olímpicos en Francia desde os Xogos Olímpicos de inverno de 1992 en Albertville. Estes Xogos presentaron o debut do breakdance como evento olímpico.

## Candidaturas 
Os Ánxeles, Budapest, Hamburgo, París e Roma foron as cinco cidades candidatas a acoller os Xogos Olímpicos de verán de 2024. O proceso estivo marcado polas retiradas das candidaturas, a incerteza política e os elevados custos de organización. A primeira candidatura en retirarse foi a de Hamburgo o 29 de novembro de 2015 tras celebrar un referendo. Posteriormente, retiraríase outra das candidaturas europeas, Roma, alegando dificultades fiscais. O 22 de febreiro de 2017, Budapest sería a seguinte en retirarse despois de que unha petición contra a candidatura apañase máis sinaturas das necesarias para a celebración dun referendo.

Após estas retiradas, a Xunta Executiva do COI reuniuse o 9 de xuño de 2017 en Lausana, Suíza, para discutir os procesos de licitación de 2024 e 2028. Na reunión, o Comité Olímpico Internacional propuxo formalmente elixir as cidades anfitrioas olímpicas de 2024 e 2028 ao mesmo tempo, unha proposta que unha Sesión Extraordinaria do COI aprobou o 11 de xullo de 2017. O COI estableceu un proceso polo que os comités de candidatura dos Ánxeles 2024 e París 2024 se reuniron co COI para discutir quen acollería os Xogos en 2024 e 2028. Tras a decisión de conceder os dous Xogos simultaneamente, París foi seleccionado como o anfitrión para 2024 e Os Ánxeles para os seguintes Xogos.

### Votación 
París foi seleccionada como sede o 13 de setembro de 2017 na 131ª Sesión do COI en Lima. Os dous membros franceses co COI, Guy Drut e Tony Estanguet, non puideron votar debido ao regulamento da Carta Olímpica.

## Símbolos 
### Logotipo 
O logo oficial dos Xogos Olímpicos de París 2024 foi revelado o 21 de outubro de 2019 no Grand Rex. Por primeira vez na historia dos Xogos, ademais, o logo será común tanto para os Olímpicos coma para os Paralímpicos.

### Mascota 
O 14 de novembro de 2022 presentáronse as mascotas oficiais dos Xogos Olímpicos e Paralímpicos, as Phryges. A diferenza doutras mascotas olímpicas, estas non representan animais antropomorfizados, senón obxectos. As mascotas representan gorros frixios, símbolo da revolución francesa.

## Viaxe do Facho Olímpico
[thumb|300px|O Facho Olímpico ao seu paso por [Carcasona.]]

A viaxe do Facho Olímpico comezou co acendido da Chama Olímpica o 16 de abril en Olimpia, Grecia. O remeiro grego Stefanos Douskos e a nadadora francesa Laure Manaudou foron os primeiros portadores do facho. Logo de 10 días de viaxe por Grecia, o facho foi entregado ao comité organizador o 26 de abril no Estadio Panathinaiko de Atenas. Saíu do Pireo a bordo do veleiro Belem e chegou a Marsella o 8 de maio de 2024 escoltado por 1000 barcos.

A viaxe do facho ten 10.000 relevistas e pasa por máis de 400 asentamentos en 65 territorios franceses, incluídos 6 de ultramar. O 18 de maio, informouse que a parte do relevo en Nova Caledonia fora cancelada debido a disturbios na rexión.

O percorrido, a grandes trazos, é o seguinte:

* Grecia: Olimpia, O Pireo, Chania, Tesalónica, Ioanina, Corfu, Corinto, Atenas.
* Francia metropolitana (primeira parte): Marsella, Toulon, Montpellier, Bastia, Toulouse, Bordeos, Angers, Caen, Monte Saint-Michel, Rennes, Brest.
* Francia de ultramar: Cayena (Güiana Francesa), Saint-Denis (Reunión), Papeete (Polinesia Francesa), Baie-Mahault (Guadalupe), Fort-de-France (Martinica).
* Francia metropolitana (segunda parte): Niza, Avignon, Vichy, Saint-Étienne, Chamonix, Besançon, Estrasburgo, Metz, Verdún, Reims, Lille, Amiens, Le Havre, Chartres, Orleáns, Dijon, París.

## Sedes 
### París 
[miniatura|dereita|[Champ de Mars]]

[miniatura|dereita|[Grand Palais]]
[miniatura|dereita|[Les Invalides]]

[miniatura|dereita|[Stade Roland Garros]]

### Área metropolitana de París 
### Versalles 
[miniatura|dereita|[Le Golf National]]

[miniatura|dereita|[Velódromo de Saint-Quentin-en-Yvelines|Vélodromo de Saint-Quentin-en-Yvelines]]

[miniatura|dereita|[Palacio de Versalles|Château de Versailles]]

miniatura|dereita|Centro Náutico de Vaires-Torcy

### Outras cidades en Francia 
### Subsedes de fútbol 
* Estadio de la Beaujoire, Nantes,  espectadores
* Parc Olympique Lyonnais, Lión, 
* Estadio Geoffroy-Guichard, Saint-Étienne, 
* Estadio Matmut Atlantique, Bordeos, 
* Allianz Riviera, Niza, 
* Stade Vélodrome, Marsella, 

## Deportes 
A lista de deportes confirmados polo Comité Olímpico Internacional a finais de 2021 definíuse despois de analizar as suxestións do comité francés, quen optou por unha renovación do espectro deportivo, buscando facelo máis xuvenil e contemporáneo ao engadir o *breakdance* como disciplina, así como manter a escalada deportiva, o surf e o monopatinaxe que veñen de debutar en Toquio 2020. Porén, foi polémica a decisión de excluír disciplinas como o karate e o béisbol/softbol que se exhibiron nos anteriores xogos olímpicos.

## Participantes 
## Calendario 
O calendario de París 2024 foi aprobado pola Xunta Executiva do COI o 25 de xullo de 2022.
 

## Transmisión 
Os Xogos Olímpicos de París 2024 serán televisados por varias emisoras de todo o mundo. Coma en anos anteriores, o Servizo de Transmisión Olímpica producirá a transmisión mundial proporcionada ás emisoras locais para o seu uso na súa cobertura. Na maioría das rexións, os dereitos de transmisión dos Xogos Olímpicos de 2022 e 2024 empaquetáronse xuntos, pero algunhas emisoras tamén obtiveron dereitos para outras edicións futuras das Olimpíadas.

En Francia, os dereitos nacionais dos Xogos Olímpicos de Verán 2024 son propiedade de Warner Bros. Discovery (anteriormente Discovery Inc.) a través de Eurosport, con cobertura en aberto sublicenciada á emisora ​​pública do país France Télévisions.

## Notas 
### Referencias 
## Véxase tamén 
### Outros artigos 
* Xogos Olímpicos
* Xogos Olímpicos de 1900
* Xogos Olímpicos de 1924

### Ligazóns externas 
* París 2024 na páxina web oficial dos Xogos Olímpicos
* Páxina web oficial dos Xogos Olímpicos de París 2024  
* Arquivo en Olympedia.org